สวัดดีค่ะคุณ คือมีเรื่องอยากถามคะ เมื่ออาทิตย์ก่อนได้ฉีดวัคซีนพิษสุนัขบ้าให้หมา แล้วหมามีอาการ เป็นขี้ตา และมีอาการเหมือนป่วย แต่ยังกินข้าวกินน้ำได้ปกติ มันเป็นอะไรหรือเปล่าค่ะ มันติดเชื้อหรือเปล่า และอีก 1คำถาม ถ้าเราถูกแมวกัดแล้วไม่ได้ฉีดยาจะเป็นอะไรไหม แต่ก็ผ่านมา 4 เดือนแล้ว แล้วแมวก็ไม่ได้ฉีดวัคซีนพิษสุนัขบ้าด้วย ตอนนี้โรคพิษสุนัขบ้ากำลังระบาดด้วย แถมในพื้นที่มีคนตายจากโรคนี้อีก ตอนนี้เคลียดมาก
สวัสดีค่ะ สำหรับสุนัข หากมีเฉพาะอาการมีขี้ตามาก แต่ยังสามารถกินข้าวกินน้ำได้ตามปกติ และหากนิสัยของสุนัขยังเหมือนเดิม อาการดังกล่าวก็ไม่น่าใช่โรคพิษสุนัขบ้าค่ะ อย่างไรก็ตามหากสุนัขมีอาการป่วย ควรพาไปพบสัตวแพทย์เพื่อรักษาค่ะสำหรับเหตุการณ์ที่เคยถูกแมวกัดนั้น หากแมวไม่เคยฉีดวัคซีนพิษสุนัขบ้ามาก่อน โดยปกติแล้วควรรีบไปฉีดวัคซีนป้องกันพิษสุนัขบ้าทันทีค่ะ แต่เนื่องจากผ่านมา 4 เดือนแล้ว หากแมวตัวนั้นยังมีชีวิตอยู่ แมวตัวนั้นก็ไม่ได้เป็นโรคพิษสุนัขบ้า ดังนั้นจึงไม่ได้ติดโรคพิษสุนัขบ้าจากแมวตัวนั้นค่ะ แต่หากแมวตัวนั้นตายหรือหายไป แนะนำให้ รีบไปฉีดวัคซีนป้องกันพิษสุนัขบ้า แม้จะผ่านมา 4 เดือนแล้วก็ตามค่ะ วัคซีนยังอาจพอช่วยป้องกันได้บ้าง อีกทั้งยังเป็นการป้องกันในอนาคต หากโดนสุนัขหรือแมวกัดอีก ก็เพียงแค่ฉีดกระตุ้นค่ะ